Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Golurile formaţiei giuleştene au fost înscrise de Cătălin Hlistei (minutul 20), Alin Cârstocea (minutul 23) şi Marian Vlada (minutul 63).

La partida cu Unirea Slobozia au asistat aproximativ 9.000 de spectatori, printre aceştia aflându-se şi antrenorul Mircea Lucescu, actorul Ion Dichiseanu, politicianul Mircea Geoană, precum şi mulţi foşti fotbalişti ai clubului Rapid.

Daniel Pancu: ”Am reînviat spiritul Rapidului!”

La finalul întâlnirii jucătorii rapidişti au primit medalii şi un trofeu pentru câştigarea Seriei a II-a din partea preşedintelui Federaţiei Române de Fotbal, Răzvan Burleanu.

Antrenorul Daniel Pancu a declarat că Rapid îşi va propune şi în Liga 2 locul 1 la finalul sezonului. ”Am arătat un joc solid şi consistent, la fel ca în ultima lună şi jumătate. Practic am menţinut în ultima perioadă un nivel atât de ridicat încât era imposibil ca o altă echipă din Liga 3, oricare ar fi fost ea, să ne facă faţă.

Mă bucur că a venit lume multă, anul trecut am avut o Liga 4 fantastică, am reînviat spiritul pentru că oamenii au nevoie de Rapid. Ei îşi doresc Rapidul în Liga 1 şi ar fi păcat să nu reuşim acest lucru în cel mai scurt timp.

Ar fi extraordinar ca promovarea în Liga 1 să o sărbătorim pe noul Stadion Giuleşti, dar nu ştiu când vor fi gata lucrările", a menţionat Pancu.

VIDEO cu fiesta de la promovarea Rapidului

Min. 90+4 Se încheie partida. Rapid învinge Unirea Slobozia cu 3-0 şi promovează în Liga a 2-a.

Min. 63 - GOOOOL Rapid! Vlada a majorat diferenţa cu un şut plasat din interiorul careului.

Min. 46 - A început repriza secundă.

Min. 45 - Pauză în Regie. Rapid conduce Unirea Slobozia cu 2-0 prin golurile lui Hlistei şi Cârstocea.

Min. 22 - GOOOL Rapid! Şut de senzaţie a lui Cârstocea din vole, mingea loveşte bara şi intră în poartă. Trupa lui Daniel Pancu conduce cu 2-0 pe tabelă.

Min. 20 - GOOOL Rapid! Hlistei a deschis scorul pentru giuleşteni din pasa excelentă a lui Vlada.

Min. 10 - Atmosferă absolut superbă în Regie. Aproximativ 8.000 de spectatori au venit pentru a fi alături de favoriți la cel mai important meci al sezonului. În tribuna oficială se află și Mircea Lucescu, alături de Mircea Geoană.

Min. 1 - A început partida din Regie! Lovitura de start le-a aparținut celor de la Slobozia. Lovitura de start a fost dată de Florin Constantinovici, fost jucător al grupării de lângă Podul Grant.

Galerie Foto

VIDEO cu startul partidei din Regie

Rapid este foarte aproape de a doua promovare consecutivă, de data aceasta în Liga 2. Giuleștenii mai au nevoie de un singur punct, în meciul de azi cu Unirea Slobozia, care se va juca de la ora 16:30, ÎN DIRECT la Digi Sport 1, pentru a-și asigura prezența matematic în al doilea eșalon al țării.

Suporterii alb-vișiniilor și-au anunțat prezența în număr mare și promit un spectacol de zile mari pe arena Sportului. Toate fazele importante, dar și reacțiile din timpul și de după meci vor fi redate în timp real pe site-ul nostru, digisport.ro.

Altfel, Rapid, ca și entitate, se pregătește pe toate planurile pentru a arăta ca un club profesionist în momentul în care se va produce revenirea în Liga 1. Vechiul stadion din Giulești a fost complet demolat, pentru că acolo se va construi un stadion de cinci stele.

Compania Naţională de Investiţii, societatea prin care Guvernul României realizează ridicarea celor trei stadioane pentru Euro 2020, a publicat pe pagina sa de facebook imagini cu stadiul lucrărilor la arena din Grant.

Imaginile filmate dintr-o dronă sunt inpresionante pentru sutele de mii de fani ai Rapidului care au fost cel puţin o dată pe stadionul inaugurat în 1939 de Regele Carol al II-lea. Din filmare se vede că tribunele au fost puse la pământ, aşa cum s-a întâmplat şi cu unul dintre stâlpii nocturnei. Aşa cum o parte din scaune au ajuns la Clinceni, la fel este preconizat să se întâmple şi cu nocturna.

Stadionul Rapid-Valentin Stănescu: ce capacitate va avea stadionul

capacitate de aproximativ 14.000 de locuri (din care peste 250 de locuri pentru persoanele cu dizabilităţi şi însoţitorii lor)

29 milioane de euro

nivel de clasificare UEFA, 4

suprafaţa totală înierbată va fi de 120X80 m (inclusiv suprafaţa de gardă)

complexul va fi prevăzut cu săli de sport pentru diverse discipline sportive precum haltere, box, lupte/judo/karate, tenis/volei/baschet, atletism, precum şi săli de forţă sau recuperare şi pistă de popice

spaţii de cazare pentru sportivi

spaţii de alimentaţie publică

spaţii administrative

Care sunt cele 12 oraşe care găzduiesc meciuri de la Euro 2020

Copenhaga

Bucureşti

Amsterdam

Dublin

Bilbao

Budapesta

Glasgow

Baku

Roma

Sankt Petersburg

Londra

Munchen

EURO 2020 | Ce capacitate au cele 12 stadioane pe care se vor juca meciurile

Azerbaidjan/Baku: Stadionul Olimpic (69.870 de locuri), stadion dat în folosinţă în 2015 - va găzdui un meci din sferturile de finală şi trei din faza grupelor

Spania / Bilbao: Stadionul San Mames. Construit în 2013 (53.289 locuri) - va găzdui o partidă din optimi şi trei meciuri din grupe

Danemarca/Copenhaga: Stadionul Parken (38.190 de locuri), arenă construită în 1992 - va găzdui un meci din optimile de finală şi trei din faza grupelor

Anglia/Londra: Stadionul Wembley (90.652 de locuri), arenă construită în 2007 - va găzdui finala, cele două semifinale, un meci din optimi şi trei partide din grupe (ultimele 4 jocuri preluate de la Bruxelles)

Germania/Munchen: Allianz Arena (70.067 de locuri), stadion construit în 2005 - va găzdui un meci din sferturile de finală şi trei din faza grupelor

Ungaria/Budapesta: Stadionul Ferenc Puşkaş (68.156 de locuri), stadion inaugurat în 2018 - va găzdui un meci din optimile de finală şi trei din faza grupelor

Italia/Roma: Stadionul Olimpic (68.993 de locuri), arena existentă, supusă unor renovări majore, va găzdui un meci din sferturile de finală şi trei din faza grupelor, între care şi partida de deschidere

Olanda/Amsterdam: Amsterdam ArenA (53.052 de locuri), arenă construită în 1996 - va găzdui un meci din optimile de finală şi trei din faza grupelor

Irlanda/Dublin: Dublin Arena (51.711 de locuri), arenă construită în 2010 - va găzdui un meci din optimile de finală şi trei din faza grupelor

România/Bucureşti: Arena Naţională (54.851 de locuri), stadion construit în 2011 - va găzdui un meci din optimile de finală şi trei din faza grupelor

Rusia/Sankt Petersburg: Zenit Arena (61.251 de locuri), stadion inaugurat în 2016 - va găzdui un meci din sferturile de finală şi trei din faza grupelor

Etichete:

,

,

,

,